10. Jaan JUHANSON /Jaan Voolme, Jaan Volma, Jaan Moora, Kuusiku kõrtsu Aadu poeg Jaan, Kuusiku Jaan, Kuusiku kõrtsu rehe Jaan, Silmsi kõrtsu Jaan, Harju Jaan, Moora Jaan, Jaan Juhhanson, Jaan Johannsohn, Jaan Woolme, Jaan Wolma, Jaan Mora, Kusiko körtso Ado pg. Jahn, Kusiko Jaan, Kusiko körtso rehhe Jahn, Silmsi kortso Jaan, Harjo Jaan, Mora Jaan/, isa Aadu - vt. nr. 20, ema Mari - vt. nr. 21, sündis 30.05.1781 Kuusiku kõrtsis (1882. a. J. H. Schmidti Eestimaa üldkaardi järgi asus kõrts Vaisi-Kuijõe tee ääres Kuusiku külas. Tänapäeval asuvad Kuusiku küla alad Variku küla koosseisus.) Nõva mõisapiirkonnas Risti kihelkonnas. Ristiti Nõva abikirikus /Capelle zu Newe/ 02.06.1781, vaderid: Hindaste Jaan, Kuusiku Aadu, Variku Jaani naine Mari. Jaani elukäiku on kirjeldatud juba ülalpool - vt. nr. 5. Jaani täpne surmaaeg ja -koht on teadmata, 1850. a. Uniküla mõisa revisjonis on kirjas, et ta jooksis 1850. a. ära /entlaufen 1850/. Mis asjaoludel umbes 70-aastane mees ära jooksis või ära kadus, see ei selgu.